**JAVNI POZIV KORISNICIMA KOMUNALNIH USLUGA I NAKNADA GRADA ZAGREBA**

Poštovani,

Odlukom Grada Zagreba, Zagrebački holding d.o.o. određen je kao nositelj usluge naplate komunalne i naknade za uređenje voda, odvožnje komunalnog otpada i opskrbe vodom za područje Grada Zagreba.

Analizom evidencija baza podataka kojima raspolažemo, *uočena je pojava neprijavljivanja nastanka obveze plaćanja ovih usluga i naknada* od strane pojedinih vlasnika ili korisnika nekretnina, posebice kod slučajeva promjene vlasnika nekretnine.

Sukladno odredbama zakona, propisano je da će pravna ili fizička osoba- obveznik plaćanja (vlasnici odnosno korisnici stambenog, garažnog, poslovnog prostora, građevnog zemljišta koje služi u svrhu obavljanja poslovne djelatnosti i neizgrađenog građevnog zemljišta) **koja ne prijavi nastanak obveze plaćanja** gore spomenutih naknada i usluga **snositi novčane kazne i troškove pokretanja odgovarajućih prekršajnih postupaka.**

Kako bismo spriječili stvaranje takvih nepotrebnih troškova, ovim pozivom želimo Vas podsjetiti na izvršavanje zakonskih obveza koje uključuju i obvezu prijave nastanka/promjene korisnika /obveznika plaćanja komunalnih usluga i naknada nadležnom gradskom upravnom tijelu.

Temeljem gore navedenog**, ukoliko ste postali obveznici plaćanja komunalne naknade,naknade za uređene voda, odvožnje komunalnog otpada i opskrbe vodom, a do danas to niste prijavili, molimo Vas da,** **najkasnije do 30.9.2015. izvršite prijavu ili promjenu vlasnika**.

Vjerodostojnu dokumentaciju iz koje je vidljiva pravna osnova stjecanja/korištenja nekretnine (izvadak iz zemljišnih knjiga, kupoprodajni ugovor, rješenje o nasljeđivanju ili druga isprava temeljem koje je stečeno pravo vlasništva nekretnine, odnosno ugovor kojim je stečeno pravo korištenja) dostavite na adresu:

* osobno na šalteru pisarnice: Centar za korisnike ZH, Ulica grada Vukovara 41
* poštom na adresu: Gradsko stambeno komunalno gospodarstvo d.o.o., Savska cesta 1, 10000 Zagreb, sa naznakom: „prijava obveze“

Unaprijed zahvaljujemo na suradnji i dostavljenim podatcima .

Srdačan pozdrav,

Zagrebački holding d.o.o.